CELEX: 62019TN0265
Language: bg
Date: 2019-04-19 00:00:00
Title: Дело T-265/19: Жалба, подадена на 19 април 2019 г. — Италия/Комисия

17.6.2019   
            
            
               BG
            
            
               Официален вестник на Европейския съюз
            
            
               C 206/95
            
         
      Жалба, подадена на 19 април 2019 г. — Италия/Комисия
      (Дело T-265/19)
      (2019/C 206/84)
      Език на производството: италиански
      
         Страни
      
      
         Жалбоподател: Италианска република (представители: R. Guizzi, A. Giordano и G. Palmieri, avvocati dello stato)
      
         Ответник: Европейска комисия
      
         Искания
      
      Жалбоподателят моли Общия съд да отмени, в частта предмет на настоящата жалба, Решение за изпълнение на Комисията C (2019) 869 от 12 февруари 2019 г., нотифицирано на 13 февруари 2019 г., за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР).
      
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първото основание е изведено, що се отнася до РАЗСЛЕДВАНЕ CEB/2017/067/IT, от нарушение на Регламент (ЕО) № 1258/1999 на Съвета от 17 май 1999 година относно финансирането на Общата селскостопанска политика (ОВ L 160, 1999 г., стр. 103), и по-специално на член 2, параграф 2 от този регламент, на Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, 2005 г., стр. 1; Специално издание на български език, 2007 г., глава 14, том 1, стр. 19), и по-специално на член 31, параграф 2 от този регламент, както и на Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 2013 г., стр. 549).
                  
                              —
                           
                           
                              В това отношение жалбоподателят изтъква и нарушение на член 5, параграф 4 от Договора за Европейския съюз, изменен с Договора от Лисабон от 12 декември 2007 г., и на принципите на пропорционалност и на защита на оправданите правни очаквания.
                           
                        
                              —
                           
                           
                              Накрая, жалбоподателят изтъква превишаване на правомощия и съществено процесуално нарушение под формата на липса на мотиви.
                           
                        
            
                  2.
               
               
                  Второто основание е изведено, що се отнася до РАЗСЛЕДВАНЕ FA/2008/067/IT, от нарушение на Регламент (ЕО) № 1258/1999 и на Регламент (ЕО) № 1290/2005, както и от нарушение на член 5 от Договора за Европейския съюз.
                  
                              —
                           
                           
                              Италианската република следователно изтъква превишаване на правомощия, съществено процесуално нарушение под формата на липса на мотиви, и накрая, нарушение на принципите на пропорционалност и на защита на оправданите правни очаквания.